KAQ KEYMI LLAPAN PATSACHOW IMANA KAQ NUNAKUNAPAPIS 
DERECHUNKUNA 

QALLANAN KAQ 

Musyantsikmi keynow kashqan ta: Imana kaq nunaku napis nunam kayan. 

Llapantsik tseynowlla kashqaqa tseynowllam derechuntsikkuna kapamantsik. I 

tseynow kaptinmi kushi, shumaq, allilla kawashun derechuntsikkunawan 

(kikintsikpa kaqwan). 

I derechukunata mana wiyakurninpis mana alii nunakunam allapa allqotsayarqan 

wakin nunakunata. I tseynow allqotsanqanta musyar llapan patsachow nunakuna 

llakikur ajayarqan. I yapey mana tseynow kananpaqmi munantsik key patsa 

keynow kananta: 

Parleyta munashqaqa yarpanqantsikmannowmi parlashwan llapantsik nunakuna. 

Kreyinqantsikmannowmi imamanpis kreyikurnin kashwan llapantsik nunakuna. 

Ama ni pipis mantsakutsuntsu ni imapitapis. I manam ni pipis pishupukoq 

kanmantsu. 

Allapa mana alii allqotsaq awtoridakuna kaptenqa mana meymanpis tsatakiyta, 

pwedirninmi awtorida wajaq sharkuyanman. I tseynow mana kananpaqmi alii 

kanman llapan nunakunapa derechunkuna leykunachow alii qellqashqa kanman, 

llapantsik reqinapaq. 

Imey kutipis mas shumaq kawakiychow llapan nasyonkuna jukninwan jukninwan 

kayananmi kanan. 

Nasyonkuna punwakarkur; kanan Naciones Unidas jutiyoq, eyilukayashqanchow 

nasyonkunam konstitusyonchow aninakuyarqan, keynow nunakunapa 

derechunkuna kananpaq. Llapan imana kaq nunapapis derechunkuna kanman. 

Pi nunapis nuna kanqannowmi ima nunatapis kikintanow rikanman. I nuna 

karninmi: Oliqopis, warmipis derechunkunachowqa mana meyqanpis juklayatsu 

kayanman. Llapan nasyonkunam aniyashqa Naciones Unidas yanapeyta, 

markakunachow key konstitusyonta mana qonqarishpa llapan nunakunata 

reqitsiyanqa shumaq kawakuyananpaq. 



Naciones Unidas eyilukayanqan kaq nasyonkunam yachatsinakuyashqa tsey 
kamatsiyanqanchow keynow rurananpaq. Nasyonkunachowmi llapan 
nunakunata yachatsikuyanman nunakunapa derechunkunata wiyakurnin 
kayananpaq. 

Tsey intutsinakuyanqanchow keynow kananpaq nasyonkunam key 
derechukunata llapan nunakunata kayitsiyanman. 

I tseynow kaptinmi nasyonkuna punwakayanqanchow (asamblea generalchow) 
kanan willakayamushqa Llapan Nunakunapa Derechun (Los Derechos 
Humanos). Key willakayamunqanchowmi, llapan patsachow imana kaq 
nunakunapapis derechunkuna keykan. I mey markachowpis llapan nunakunam 
kawayanman key derechukuna keykanqanmannow. I pi nunapis o gobiyernupis 
key derechukunata yawarninmi imanowpapis nunakunata yachatsikuyanman 
aniyananpaq. I mey nasyonchowpis llapan nunakuna key derechukunata 
kayiyananpaqmi kikin nasyonninchow i jinantin nasyonkunachowpis tukiy layapa 
willakuyanman. I Naciones Unidaschow kaq nasyonkunachowpis i tsey 
nasyonkunapa kallpan kaq nasyonkunachowpis tseynow rurayanman. 

Artikulu 1. 

Meyqan nunapis manam pipa sirweqnin nuna kananpaqtsu yurikushqa. I nuna 
karninmi meyqan nunapis juk layatsu kayanman derechunkunachowpis. I 
yarpachakiyta yacharninmi i allita mana allita shonqonkunachow makurninmi 
nunakuna jukninta wiyanakur kayanman. 

Artikulu 2. 

Key niyashqanmunqanchow derechukunaqa llapan nunakunapaqmi kanqa 
imana kaq laya nunakunapaqpis, ima rikoq nunakunapis, warmikunapaqpis, 
ollqokunapaqpis, i mana kaq idiyomata parlaq nunakunapaqpis, ima 
relijyonninchow kaq nunakunapaqpis, ima politikuman kreyeq nunakunapaqpis, 
imaman kreyikoq nunakunapaqpis, meylo markayoq nunakunapaqpis, waktsa 



nunakunapaqpis kapoqyoq nunakunapaqpis, i imana kaq yurishqa 

nunakunapaqpis. 

Llapan nunakunapa derechunkunapis meyqan nasyonkunachowpis imanow 

gobyernu kaptinpis, nasyonkuna, ichik nasyonkunata nitirarpis, key 

derechukunataqa niyaman qonqayanmantsu. 

Artikulu 3. 

Juk nunapa derechunmi kanman kawananpaq, i mana pipis jarqarishqa 
purikunanpaq i mana pipis peyta allqotsananpaq. 

Artikulu 4. 

Manam meyqan nunapis pipa sinweqnin nuna kanmantsu. Manam meyqan 
nunatapis sirweqnin kananpaq ni imanowpa rantikusliqa kanmantsu. 

Artikulu 5. 

Manam ni meyqan nunata imeyka aslinutanow rutatarnin, mana ankuparnin 
maqarnin rurayanmantsu ni pikunapis. 

Artikulu 6. 

Llapan nunakunapa derechunkunam kanman mey markachowpis leykuna 
kanqanmannow kananpaq. 

Artikulu 7. 

Justisyankunachowmi llapan nunakunatam justisyankunataqa ratatsiyanman. 
Meyqan nuna kaptinpis llapanpaqmi key leykunaqa. Itsanqa juk awtorida ninqa 
meyqan nunatapis keynow nishpa: - Qampaqqa manam derechiyki kantsu 
justisyachow, o keynow nishpa ninqa: - Key nunapaqqa manam justisya 
kanqatsu - nishpa. 



Tseynow niptinpis llapan nunakunapaqmi key dere'chunkuna. I tseynow nirninqa 
key deklarasyonchow ninqanta manam wiyakuyantsu. 

Artikulu 8. 

Mey nasyonchowpis konstitusyon kaq leykunata o meyqan leykunata niana 
wiyakurriin juk nuna allqotsakunqa nuna mayinta. Tsey allqotsashqa nunaqa 
tsatakunmanmi alii kaq awtoridaman I tsey awtorida manam jaqerinmantsu 
keynow kananpaq leyninwan. 

Artikulu 9. 

Manam ni pi awtoridakuna muneyninta rurarnin juk nunapa mana jutsan 
keykaptinqa tsey nunata ni pwestuman ni karselman llawitsiyanmantsu ni kuyey 
markanpita qarqoyanmantsu. 

Artikulu 10. 

Llapan nunakunapa derechunkunam kanman tsatashqa kayanqanta alii kaq 
jweschow llapan nunakunapa nowpanchow altsananpaq. I juk nuna jutsayoqta 
tarirqa mana alii rurashqanpita leykuna kanqanmannowmi qochiyanman 
derechunkunata. 

Artikulu 1 1 . 

1 . Tsatashqa karninqa juk nunaqa manam jutsayoqran jwes jutsan 
tarinqanyaq. Nunakunapa nowpanchow, justisyata jwes 
rurashqanchowmi, tsey nunapa derechun kanman juk washaqnin peypaq 
parlakunanpaq. 

2. Juk nuna imatapis ruranqa; i tseynow ruranqata manana rurananpaqqa 
juk mushoq ley kikinpa nasyonninchow o llapan patsachow karinqa. Tsey 
nunaqa rurashqanpita manam jutsayoqtsu kanman. Pi nunapis imata 
ruranqanchow mana alii kashqanta, ni pi musyarqantsu, manam jutsatsu 



kanman, ni nasyonninchow ni llapan patsachow; manam jukjutsapaq 
kantsu ishkey laya justisya. 

Artikulu 12. 

Mana imapis keykaptenqa nuna mayinpa kaweykininman, ni yarwar mayinman 
(familyanman), ni pi nuna manam jaka kanmantsu, ni qellqakuyanqanta paqilapa 
leyikunmantsu, ni wayinman mana alii rurakoq yeykunmantsu. I ulikurkurnenqa 
nunakunapa jananchow nunapa wasan manam rimanmantsu. Tseynow mana alii 
nunakunapaq llapan nasyonkunachowmi leykuna kanmi. 

Artikulu 13. 

1. Mey nasyonchow keykarninmi meyqan nunapapis derechun kanman 
munanqanpa purikunanpaq, munanqan markachow takunanpaq. 

2. Mey nasyonpita o kikinpa nasyonninpita yarqushqa karninpis, meyqan 
nunapa derechunmi kanman nasyonninman kutikunanpaq. 

Artikulu 14. 

1 . Pi nunapis mana alii awtorida qatikachaptenqa, tsey nuna 
dere'chunchowmi ashinman, meyqan nasyonchowpis takunanpaq. 

2. LIuta jutsakuna ruraq, Naciones Unidaskuna nishqanta mana 
ruraqkunaqa, manam key derechuyoqtsu kayan. 

Artikulu 15. 

1. Meyqan nunapapis derechunmi kanman nasyonninpa nunan kananpaq. 

2. Mana pitapis awtorida muneyniyta rurar waqanmantsu nasyonninpita, pi 
nunapis munarqa eywukunmanmi juk nasyonkunachow taraq. 

Artikulu 16. 



1. Meyqan laya, mey nasyon, meyqan relijyonchow karninpis oliqopis, 
warmipis, llapan nunakuna mallwayarqa derechunkunam kanman 
kasakurnin yarwar mayinkuna kayapunanpaq. Warmipaqpis, ollqopaqpis 
tseynowllam derechunkuna kanman kasakuyananpaq. I kasadu 
keykayanqanchow rakikayaptinpis derechunkunam keykanman. 

2. Ishkankuna warmi oliqo munanakurninmi kasakuyanman. Manam ni pipis 
pushanmantsu mana munanqanwan kasakunanpaq. 

3. Yarwar mayikunawanmi qal]ayan markakuna nasyonkunam rikapayanman 
i yanapayanman alii kawayananpaq. 

Artikulu 17. 

1. Llapan nunam kapoqyoq kanman; munarqa japallan o piwanpis shuntukur. 

2. Mana pitapis qochiyanmantsu kapoqninta. 

Artikulu 18. 

Llapan nunapam derechum kan, munanqannowyarpachakunanpaq, I 
rurananpaq, relijyonnin akrananpaq o jukta ashinanpaq; tseynow kashqanchow 
derechunchowmi ninman japallan kashqanchow o nunakunapa nowpanchow. 

Artikulu 19. 

Llapan nunam derechunchow munanqanta ninanpaq o ruranapaq; tseypaqreykur 
nuna pipis pihapanmantsu ni qatikachanmantsu. Kikin rurashqantaqa 
shuntukiywanpis munarqa musyatsikunmanmi kikinpa nasyonninchow o juk 
nasyonkunachowpis. 

Artikulu 20. 

1. Meyqan nunakunapapis derechunmi kanman imapaq eyilukayananpaq i 
ima purwakayanqanchow shuntukayananpaq. I tsey purwakayanqanqa 
kanman manam pitapis pihapayananpaq. 



2. Manam munaqtaqa, manam pipis purwakan kanman qayanmantsu. 
Artikulu21. 

1. Llapan nunapam derechun kanman nasyonninchow kamatsinanpaq; kikin 
marka mayinta akrarkur kamatsikoq pushananpaq. 

2. Meyqan nunakunapis derechun kanman, nasyonkunapa ofisinanchow 
uryayananpaq. 

3. Pipis awtoridaman chan marka mayinkuna munaptinmi; key 
muneyninkunata rurayanman patsatsikoqkunapa watan ushkariptin alii 
kaq marka mayinkunata akrar. Key akrakiykanman mana pipis 
rikareykamashqam. 

Artikulu 22. 

Llapan nunakuna key patsachow kawarnin kayaptinmi derechun kanman seguru 
sosyalninkuna kananpaq. I tseynow kananpaqmi mas kapoqyoq nasyonkuna 
yanapayanman waktsa nasyonkunata; peykunanman rurayanman 
kanqanmannow. I tseynow gobiyernu ruraptinmi llapan nunakuna imeypis 
shumaq alii kawayanman, i munayanqanmannowmi winakuyanman. 

Artikulu 23. 

1. Llapan nunakunapa derechunmi kanman uryayoq kayananpaq. I 
munanqan uryeytam akrayanman. I uryayanqanchow mana rureyta 
yacharqa o qeshyamarqa manam ruranmantsu. I llapan nasyonchowmi 
leykuna kanman mana uryayoq nunakunata yanapayananpaq. 

2. Tseynowlla uryeychow keykayaptenqa tseynowllam ushkan kanman 
meyqan nunakunapapis. 

3. Llapan uryakoq munatam ushkan qoyanman mana suwapashpa yawar 
mayikunawan alii kawananpaq; mana tseynow kaptenqa 
kamatsiyoqkunam leykunata qorqoyanman yanapakuyananpaq. 



4. Llapan nunapam derechun kan purwakarkur sindikatu nishqanta 
ruraya'nanpaq; keyta rurayanman wallkinakushqa kayananpaq. 

Artikuiu 24. 

Llapan nunapam derechum kanman uryarirqajamakurinanpaq; uryeykunaqa 
manam junareqnowtsu kanman; kamatsikoqkuna leychowmi keyta 
qeliqayanman. Jamakiynin chamuptinqa llapan uryakoqmi jamakuyanman mana 
ushkanta oqrashpa. 

Artikuiu 25. 

1. Meyqan nunapapis ushkaninmi atskam kanman all! kawakiychow kikin, 
warmin, I tsurinkuna kawayananpaq. I ushkanmi tinkunman 
mikiyninkunapaqpis, ratashninkunapaqpis, wayinpaqpis, qeshyarninqa 
jampikuyananpaqwan I estaduta pagananpaq llapan marka mayinkunapaq 
ruranqanta. I uryey mana kaptenqa, o qeshyakiykaptenqa, o soqru 
tikrakuriptenqa, o paju kaptenqa, o owkisyaptenqa, o imanowpapis mana 
uryeyta pwediptenqa, meyqan nunapapis derechunmi kanman seguru 
sosyalnin tsarananpaq. 

2. Wawayoq paju warmikunapaq i waktsa wamrakunapaq nasyonkunachow 
leyninkuna kanman munayanqanmannow yanapayananpaq. Key ley 
llapan tsurikunapaqmi derechunkunata ratatsin. 

Artikuiu 26. 

1. Meyqan nunakunapapis derechunmi kanman yachakuyananpaq. I 
yachakiy mana rantiyoqmi kanman primariyata ushanqanyaq. I llapan 
wamrakuna primariyachow yachakuyananman. Keynow yachakiychowqa 
nunakuna derechunchowmi kanman ima profesyontapis akrananpaq. 

2. Yachakuyaqa kanman llapan nunakuna winayananpaq; nuna 
mayinkunawan mana pifiapanakur, wallkinakur kawayananpaq; manam 



chikinakushpa, manajorqapanakushpa, kuyanakur nuna purapis, nasyon 
purapis; ima laya nunakunapis, imanow relijyon kaqpis, Naciones 
Unidasta yanapakur alii kawakunapaq. 
3. Teytakunapa derechunmi kanman tsurinkunapaq yachatsikiyninta 
akrananpaq. 

Artikulu 27. 

1. Pi nunapis derechunchowmi kanman qotsukur, qatswakur, shumaq 
qotsukuwanta wiyakiyta, markanpa kaweynin qellqeyta, i marka 
mayinkuna ruranqanta meyqanpis tsari nmanmi kushikurinanpaq, 
yarpachakunanpaq. 

2. Manam pipis derechuyoqtsu juk rurashqanta noqam rurarqa ninanpaq; 
keynow mana kanapaq imatapis ruraqkuna wil lakuyanmanmi 
kamatsikoqkunaman. 

Artikulu 28. 

Llapan nunakuna derechun kan keychow qellqashqa kaqta, tseynow kananpaq. 

Artikulu 29. 

1 . Llapan nunam ruranan markan nishqanta, tseychow yurishqanpita, taran 
winanpis marka mayikunawan. Tseynow kawarnin alii nuna keyta 
yachakun. 

2. Key deklarasyonchow derechukuna nishqanmannow kaweykarninmi 
llapan nunakuna wiyachakuyanman nasyonchow leykuna kashqanta. I 
wakin nunakunapa derechunkunata mana jalupashpa, shumaq 
kakushwan nunakuna kawayananpaqmi, mana pinapanakur pipaqpis 
mana allim munarislipa, tseynow nunakuna kawakunapaqmi tsey 
leykunata gobiyernu rurashqa. 



3. Key derechukunata i muneykunata manam pipis rurayanmantsu mana 
Naciones Unidas munanqannowqa. 

Artikulu 30. 

Key deklarasyonchowqa manam ni imapis kantsu meyqan nasyonpis, meyqan 
laya nunakunapis ni meyqan nunapis, nuna rnayinkunapa derechunkunata 
micharnin kayananpaq. 



